Beurse- & Leningskantoor
Kantoor van die Adjunk-Registrateur (Tygerberg-kampus)
Keuring- en Werwingskantoor
Koshuisplasing & Toelating
Beleide, Riglyne, Reëls en Regulasies
Almanak & Skedules
FMHS Student BursariesCurrently selected
DELL YOUN​G LEADERS
Die Dell Young Leaders-program [eksterne webwerf (slegs in Engels beskikbaar)] is daarop gemik om eerstegeslag-universiteitsgraduandi, wat finansieel behoeftig is, maar geeskragtigheid en leierskapspotensiaal demonstreer, te ondersteun. Om uitgenooi te word om vir die Dell Young Leaders-program aansoek te doen, moet jy 'n Suid-Afrikaanse burger (of permanente inwoner), en in jou eerste studiejaar van 'n beroeps- of in-aanvraag-graad met die fokus op 'STEM'-vakke (wetenskap, tegnologie, ingenieurswese en wiskunde) wees. Jy moet ook op grond van die NSFAS-middeletoets vir finansiële hulp kwalifiseer. Ons nooi studente in die laagste gesinsinkomstegroep uit, om seker te maak dat ons die mees behoeftige studente ondersteun.
Kwalifiserende eerstejaarstudente wat finansiële hulp ontvang, word elke jaar uitgenooi om vir die Dell Young Leaders-program aansoek te doen. Uitnodigings word gedurende die eerste semester van hulle eerste jaar via die studente se universiteit-e-posadresse uitgestuur. Kandidate wat 'n uitnodiging ontvang, moet dan 'n aanlyn aansoek invul, en vir diegene wat die kortlys haal, volg daar 'n kort onderhoudsproses wat ons in staat stel om meer oor hulle universiteits- en loopbaandoelwitte te leer, sodat ons kan bepaal of hulle vir die program geskik is.
As jy enige verdere vrae oor die Dell Young Leaders-program het, besoek gerus die webwerf hier [eksterne webwerf (slegs in Engels beskikbaar)] of kontak die SUN Dell Young Leaders-span by apply.sun@dellyoungleaders.org.
Moshal-beurse dek klasgeld, behuising en handboeke, en voorsien ook 'n leeftoelaag aan studente wat vir die duur van hulle universiteitstudies aan die kriteria voldoen.
MBChB-studente met 'n gesinsinkomstedrempel van R120 000 per annum voor aftrekkings en die volgende minimum akademiese uitslae: 65% vir Engels, Wiskunde, Fisiese Wetenskappe en/of Rekeningkunde, kwalifiseer.
Hoe en waar doen ek aansoek?
Doen aanlyn aansoek op die volgende webwerf: Moshal-beursprogram [eksterne webwerf (slegs in Engels beskikbaar)]. Aansoeke open op 3 Julie 2021 en sluit op 30 September 2021.
Vir meer inligting oor die beskikbare beurse en die vereistes om toegang tot die beursprogram te verkry, besoek asseblief die Moshal-beursprogram se webtuiste hier [eksterne webwerf (slegs in Engels beskikbaar)].
NSFAS (NASIONALE FINANSIËLEHULPSKEMA VIR STUDENTE)
Aansoekers met 'n gekombineerde huishoudelike inkomste van nie meer as R350 000 per jaar nie.
Registreer en doen aansoek op die NSFAS-portaal [eksterne webwerf (slegs in Engels beskikbaar)]. NSFAS-aansoeke vir 2022 open op 1 September 2021 en sluit op 30 November 2021.
Vir meer inligting oor hoe die NSFAS-beursskema werk, besoek asseblief die NSFAS-webwerf hier [eksterne webwerf (slegs in Engels beskikbaar)].
Vir meer inligting oor geleenthede vir voorgraadse finansiering, besoek die US-webwerf of besoek die SA Beurse-webwerf [eksterne webwerf (slegs in Engels beskikbaar)] vir inligting oor mediese beurse in Suid-Afrika.
STANDARD BANK LENINGSKEMA
Dit is 'n leningskema van Standard Bank. Hierdie lenings dek alle studieverwante uitgawes.
MBChB-studente in hulle vyfde of sesde studiejaar, en studente in gesondheidswetenskappe en verpleegkunde in hulle finale jaar. Slegs kwalifiserende studente wat deur die Universiteit geïdentifiseer is, sal uitgenooi word om vir die program aansoek te doen.
Om vir 'n Standard Bank-lening aansoek te doen, kontak asseblief die Voorgraadse Beurse- en Leningskantoor op die Tygerberg-kampus by tygbursaries@sun.ac.za.
Vir meer inligting oor hoe hierdie lenings werk, raadpleeg asseblief die strooibiljet oor die FGGW-studenteleningsprogram hier​.​​​​​​​​​​​​​​​​​​​​​​​​​